  Туспуктэм: Григорий Фомин Удмуртилэн тӧроезлэн косэтэзъя Красногорск ёросын тылобурдо гриппъя карантинэз 13-тӥ инвожоысен палэнтӥзы. Со сярысь ёрос администрацилэн пресс-службаез ивортӥз. Элькунысь ветеринарияя управление гурт тылобурдо возисьёслы ыштонъёсты берыктыны кутскиз. Со понна коньдэтысь 10 миллион манет котыр висъязы. Ыштонъёсты берыктон ласянь юанъёсын управлениее 8-800-222-17-16 телефон номеръя вазиськыны луэ. Тодэ вайытом, Удмуртиын тылобурдо грипп вӧлмон кышкытлык услын 25 сюрслэсь трос гурт тылобурдоез быдтон понна басьтӥзы. Тегъёс: тылобурдогрипп карантин Красногорск Удмуртия  